**Predappio** on linn ja Itaalias Emilia Romagna piirkonnas Forlì-Cesena provintsis, kus 2021. aasta 1. jaanuari seisuga elab 6135 inimest. Linn on enim tuntud selle poolest, et see on Itaalia diktaator Benito Mussolini sünnikoht. Mussolini on maetud Predappiosse ja tema mausoleum on tuntud Itaalia fašistide turismisihtkoht.

Ajalugu
-------

Predappio oli kuni 1920. aastateni Forlì küngastel asuv tagasihoidlik maalinn. Arvatakse, et linna nimi iidsest Rooma perekonnanimest: *Appi*. Sellest lähtuvalt sai linn nimeks *Praesidium Domini Appi*, lühendatult *Pre.* *DiAppi*.

Benito Mussolini sündis Predappios 1883. aastal. Pärast seda, kui 1923/24. aasta talvel tabas linna maalihe ja paljud inimesed jäid kodutuks, otsustas valitsus rajada Mussolini sünnikoha tähistamiseks suurema ja prestiižsema linnakese, järgides fašistliku Itaalia arhitektuurilisi ettekirjutusi. Koos lähedal asuva Forlì linnaga anti Predappiole *La Città del Duce* ("Juhi linn") tiitel.

Predappiost on saanud Itaalia ja teiste neofašistide palverännakute sihtpunkt,   mis on pälvinud antifašistide kriitikat ja proteste. 

2009. aasta aprillis keelustas linnavolikogu fašistlike suveniiride müügi.  2014. aastal teatas linnapea Giorgio Frassineti plaanist ehitada linna "fašismi ajaloole pühendatud muuseum".  Vasaktsentristliku Demokraatliku Partei liikmena tagasivalimisele kandideerinud linnapea märkis, et volikogu otsuse eesmärk oli panna inimesed mäletama "olulist killukest [Itaalia] ajaloost"  2016. aasta alguse seisuga oli muuseumi ehitus veel pooleli, kuid fašistlike suveniiride müük oli linnas taas lubatud. 

2019. aastal valiti *Fratelli d'Italia* toetatud Roberto Canali Predappio linnapeaks, mis lõpetas enam kui 70 aastat kestnud vasakpoolse võimu Predappios.  24. juulil 2019 teatas Canali plaanist avada Mussolini krüpt avalikkusele aastaringselt. Canali ütles, et soovib hauda reklaamida turismiatraktsioonina, et elavdada kohalikku majandust.

Sõpruslinnad
------------

* Saksamaa Breuna, Saksamaa
* Ungari Kenderes, Ungari

Predappioga seotud silmapaistvaid isikuid
-----------------------------------------

* Benito Mussolini (1883-1945), Itaalia diktaator aastatel 1922-1943
* Edvige Mussolini (1888-1952), Benito Mussolini õde
* Rachele Mussolini (1890-1979), Benito Mussolini naine
* Adone Zoli (1887-1960), Itaalia peaminister
* Benito Partisani (1906-1969), kunstnik
* Pino Romualdi (1913-1988), poliitik ja ajakirjanik
* Ivano Nicolucci (1930-2002), muusik
* Andrea Emiliani (1931), kunstiajaloolane
* Vittorio Emiliani (1935), poliitik ja ajakirjanik
* Gilberto Cappelli (1952), helilooja ja maalikunstnik
* Marino Amadori (1957), jalgrattur
* Giorgio Canali (1958), muusik ja laulja
* Chiara Condello (fl 2016), veinimeister

Viited
------

1. ↑  Superficie di Comuni Province e Regioni italiane al 9 ottobre 2011, vaadatud 16.03.2019.
2. ↑  Popolazione Residente al 1° Gennaio 2018, vaadatud 16.03.2019.
3. ↑  "Neo-Fascists In Italy Gather For 90th Anniversary Of March On Rome" by Marco Pasqua, *Huffington Post*, 27 October 2012
4. ↑  "Inside the Mussolini Museum" by Barbie Latza Nadeau, *The Daily Beast*, 26 April 2015
5. ↑  "Mussolini's hometown finally bans fascist souvenirs" by Nick Squires, *The Daily Telegraph*, 17 April 2009
6. 1 2  "History of fascism museum to open in Mussolini’s town" by Nick Clark, *The Independent*, 25 April 2014
7. ↑  "Mussolini's Italian hometown plans fascism museum" by Pietro Lombardi, CNN, 17 February 2016
8. ↑  Giuffrida, Angela (27. juuli 2019). "Mussolini's birthplace cashes in on the surge of far-right tourism". *The Guardian*.
9. ↑  Kington, Tom (24. juuli 2019). "Benito Mussolini's tomb opens all year to meet demand". *The Times* (inglise).
10. ↑  McKenna, Josephine (24. juuli 2019). "Right-wing mayor of Mussolini's birthplace pushes to open dictator's crypt to public all year round". *The Telegraph*.